**“VECATES KAUSS 2022”**

**3X3 FLORBOLA TURNĪRS**

**NOLIKUMS**

1. **Mērķis un uzdevumi**:
   1. Popularizēt florbola attīstību Valmieras novadā un tuvākajā apkārtnē;
   2. Noskaidrot spēcīgākās 3x3 florbola komandas;
   3. Veicināt veselīgu, aktīva brīvā laika pavadīšanas iespējas Valmieras novadā.
2. **Vieta un laiks:**
   1. Vecates 3x3 florbola turnīrs (turpmāk tekstā – turnīrs) notiks 2022. gada 14. augustā no plkst.11.00 Vecates pagasta sporta laukumā, Vecatē, Vecates pagastā, Valmieras novadā.
3. **Vadība**:
   1. Turnīru organizē Valmieras novada Sporta pārvalde, reģ.nr. LV90000043403.
   2. Par turnīru organizēšanu atbildīgā persona: Valmieras novada Sporta pārvaldes sporta organizatore, Diāna Krastiņa 20264676.
4. **Dalībnieki**:
   1. Turnīrā var piedalīties ikviens, kas nespēlē Latvijas florbola čempionāta virslīgā un 1. līgā. Izņēmums ir viens dalībnieks no 1. līgas.
   2. Katrs turnīra dalībnieks, piesakoties turnīram apliecina, ka uzņemas pilnu atbildību par savu veselības stāvokli. Turnīra organizatori nenes atbildību par dalībnieku iespējamām traumām vai nelaimes gadījumiem turnīra laikā. Par nepilngadīgo personu veselības stāvokli atbild viņu likumīgie pārstāvji;
   3. Katra komanda turnīram var pieteikt ne mazāk kā 3 (trīs) spēlētājus un ne vairāk kā 5 (piecus) spēlētājus.
   4. Turnīram pieteiktie spēlētāji var spēlēt tikai vienā komandā.
5. **Pieteikumi**:
   1. Komandas turnīram jāpiesakās līdz 2022.gada 12.augustam plkst.12:00, nosūtot komandu pieteikumus uz e-pastu: [diana.krastina@valmierasnovads.lv](mailto:diana.krastina@valmierasnovads.lv) vai sūtot SMS 20264676.
   2. Komandu pieteikumos jābūt norādītam:
      1. Komandas nosaukumam;
      2. Spēlētāju vārdam, uzvārdam;
      3. Spēlētāja personas koda pirmajai daļai (dzimšanas datiem);
      4. Komandas atbildīgajai personai un kontaktinformācijai (telefona numurs).
6. **Turnīra noteikumi:**
   1. Turnīrs notiek atbilstoši spēkā esošajiem Starptautiskās Florbola Federācijas (turpmāk tekstā – IFF) florbola spēles noteikumiem, ja vien Organizatori nav noteikuši citādi.
   2. Turnīra spēles tiek aizvadītas uz mazā laukuma jeb „small field”. Komandās nav vārtsargu, un tiek spēlēts uz mazajiem vārtiem.
   3. Laukumā vienlaicīgi vienas komandas sastāvā jābūt 3 (trīs) laukuma spēlētājiem.
   4. Izvērtējot jebkuru situāciju, primāri jāņem vērā nolikums un pēc tam IFF oficiālie florbola noteikumi.
   5. Par notikumu spēļu laikā, kas saistīts ar sacensībām un kas nav īpaši minēts nolikumā vai IFF noteikumos, lēmumus pieņem turnīra galvenais tiesnesis vai konkrētās spēles laukuma tiesnesis.
   6. Turnīra izspēles kārtība un spēļu laiks tiek noteikts pēc pieteikto komandu skaita.
   7. Spēles laiks visās spēlēs ir neefektīvs. Spēles laiku kontrolē tiesneši.
   8. Vienāda punktu skaita gadījumā spēlēs augstāku vietu ieņēmušo komandu nosaka:
      1. pēc savstarpējo spēļu rezultātiem;
      2. pēc labākās gūto un zaudēto vārtu starpības visās turnīra spēlēs;
      3. pēc lielākā gūto vārtu skaita visās turnīra spēlēs;
      4. pēc mazākās soda laiku summas visās turnīra spēlēs;
      5. pēc izlozes.
   9. Turnīra organizatori patur tiesības mainīt šo nolikumu, par to informējot turnīra dalībniekus.
7. **Izspēles kārtība:**
   1. Sīkāka informācija 12. augustā, kad būs zināms, cik komandas startēs turnīrā;
   2. Komandu skaits ierobežots.
8. **Apbalvošana:**
   1. Apbalvo trīs labākās turnīra komandas.
   2. Turnīra organizatori pēc saviem ieskatiem var pasniegt pārsteiguma balvas.
9. **Īpašie noteikumi:**
   1. Katrs sacensību dalībnieks, piesakoties sacensībām apliecina, ka uzņemas pilnu atbildību par savu veselības stāvokli.
   2. Dalībnieku un citu sacensību norisē iesaistīto personu pienākums ir ievērot sacensību organizatoru norādījumus, vispārīgos sabiedriskās kārtības, drošības noteikumus un spēkā esošos normatīvos aktus.
   3. Par nepilngadīgu dalībnieku veselības aprūpi, regulāru veselības pārbaužu veikšanu, veselības un dzīvības apdrošināšanu ir atbildīgi vecāki (personas, kas īsteno aizgādniecības tiesības) un attiecīgo klubu, komandu vadītāji.
10. **Personas datu apstrāde:**
    1. Pamatojoties uz Vispārīgās datu aizsardzības regulas 6.panta 1.punkta a) apakšpunktu, piesakoties sacensībām dalībnieks piekrīt savu personas datu apstrādei, t.sk. sacensību laikā uzņemto fotogrāfiju un videomateriālu izmantošanai sacensību organizatoru vajadzībām.
    2. Personas datu apstrādes pārzinis ir Valmieras novada pašvaldība, reģ.Nr.90000043403, adrese: Lāčplēša iela 2, Valmiera, LV-4201, tel. 64207120; e-pasts: pasts@valmierasnovads.lv.
    3. Personas datu apstrādes tiesiskais pamats – likums “Par pašvaldībām” 15.panta 6.punkts, Vispārīgās datu aizsardzības regulas 6.panta 1.punkta c) un e) apakšpunkti.
    4. Personas datu apstrādes mērķis - īstenot šajā nolikumā noteikto mērķi un uzdevumus.
    5. Dalībnieka personas dati tiks apstrādāti atbilstoši fizisko personu datu aizsardzības regulējuma prasībām.
    6. Pārzinis iegūtos personas datus apstrādās līdz mērķa sasniegšanai, izņemot, ja datu uzglabāšanas ilgums noteikts ar normatīvo aktu.
    7. Pasākuma laikā iespējama personas datu apstrāde fotografējot un/vai filmējot, lai iegūto materiālu izmantotu Valmieras novada pašvaldības publicitātes nolūkos.
    8. Papildus informācija par personas datu aizsardzību pieejama Valmieras novada pašvaldības mājas lapā: https://www.valmierasnovads.lv/pasvaldiba/informacija/personas-datu-aizsardziba/